**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par apropriācijas pārdali” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Likuma par budžetu un finanšu vadību 9.panta piecpadsmito daļu, saskaņā ar kuru finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrijas ir saņēmusi Ministru prezidenta 2018.gada 14.septembra rezolūciju Nr.7.8.5./2018 – DOC – 792 – 580, kurā lūgts izskatīt Rīgas un Latvijas arhibīskapa Jāņa Vanaga 2018.gada 7.septembra vēstuli Nr.AK/21 par steidzami veicamiem darbiem, lai novērstu Doma baznīcas saglabātības stāvokļa pasliktināšanos.  Rīgas Doma baznīca un klostera ansamblis ar tajā esošajām mākslas vērtībām ir UNESCO Pasaules kultūras mantojuma daļa, Latvijas valsts nozīmes kultūras piemineklis (turpmāk – Ansamblis). Ansambļa restaurācija tika uzsākta jau 2004.gadā. Doma restaurācijas gaitā veikta Rīgas Doma pamatnes un pamatu monitorings kā rezultātā redzams, ka plaisu un kolonu kustību deformācijas ar katru gadu progresē un pirms pieņemt lēmumu par Rīgas Doma pamatnes pastiprināšanu ir svarīgi veikt papildus ekspertīžu un monitoringa veikšanu, lai nākotnē varētu veikt pamatu un pamatnes nostiprināšanas būvprojekta izstrādi.  Rīgas Doma pamatu un pamatnes izpētei nepieciešami 948 544 *euro.*  Kultūras ministrijas ir saņēmusi Ministru prezidenta 2018.gada 14.septembra rezolūciju  Nr.7.8.5./2018-DOC-794-579), kurā lūgts izskatīt Rīgas Metropolijas Romas katoļu kūrijas 2018.gada 10.septembra vēstuli Nr.1-16.2/8 par nepieciešamo finansējumu Rīgas Svētā Jēkaba Romas katoļu katedrāles (turpmāk – katedrāle) ēkas restaurācijas darbiem.  Katedrāle ar ēku kompleksu ir nozīmīgs valsts nozīmes arhitektūras piemineklis (valsts aizsardzības Nr.6547) kā romānikas laika celtne ar gotikas stila iezīmēm (ieviestas katedrāles pārbūves posmos) un ir būtiska UNESCO Pasaules kultūras mantojuma sarakstā iekļautā Rīgas vēsturiskā centra arhitektoniska dominante un nozīmīgs tūrisma objekts.  2017. un 2018.gadā tika piešķirts mērķfinansējums katedrāles fasāžu, jomu jumtu un cokola restaurācijas darbiem. Rīgas Metropolijas Romas katoļu kūrija 2018.gada 10.septembra vēstulē Nr.1-16.2/8 norāda, ka saskaņā ar piešķirto finansējumu tiek veikti nozīmīgi darbi katedrālē, tomēr arheoloģijas darbu laikā tika konstatēti apbedījumi, kas rada papildus izdevumus, jo jāveic papildus arheoloģijas darbi – uzraudzība, arheoloģiskā izpēte un izrakumi, kurus piešķirtā finansējuma ietvaros nav iespējams veikt. Arī Nacionālā kultūras mantojuma pārvaldes ieskatā 2018.gadā būtu nozīmīgi veikt ne vien iesāktos arheoloģijas darbus, bet veikt arī katedrāles torņa iekštelpu restaurācijas darbus.  Katedrāles arheoloģijas izpētes un katedrāles torņa iekštelpu restaurācijas darbiem papildus nepieciešams 165 401 *euro.*  Kultūras ministrija ir saņēmusi Ministru prezidenta 2018.gada 1.oktobra rezolūciju Nr.7.8.5/2018 – DOC – 967 – 682, kurā lūgts izskatīt Romas katoļu baznīcas Rēzeknes – Aglonas diecēzes 2018.gada 27.septembra iesniegumu Nr.93 par atbalstu Aglonas bazilikas svētceļnieku komunikācijas centra renovācijai.  Saskaņā ar līguma starp Latvijas Republiku un Svēto Krēslu (Konkordātu) 12. panta pirmās daļas c) apakšpunktu, Latvijas Republika ir uzņēmusies piedalīties Aglonas svētvietas uzturēšanas izmaksu segšanā saistībā ar valsts nozīmes pasākumiem.  Ņemot vērā, ka Aglonā notiek valsts mēroga pasākumi un ik gadu tur ierodas svētceļnieki, īpaši jaunieši gan no Latvijas, gan no ārvalstīm un arī citu konfesiju pārstāvji, lai gūtu garīgu spēku un kļūtu dvēselē bagātāki, kas stiprina ģimenes, attīsta mūsu sabiedrības garīgo kultūru, veicina dažādu tautību integrāciju ir svarīgi turpināt Aglonas bazilikas svētceļnieku komunikācijas centra ēkas Aloīza Broka ielā 8, Aglonā, Aglonas novadā (kadastra Nr. 76420040010031) renovācijas turpināšanu.  Aglonas bazilika draudzei Aglonas bazilikas svētceļnieku komunikācijas centra renovācijas darbiem papildus nepieciešams 272 600 *euro.*  Kultūras ministrija ir izvērtējusi iespējas rast papildus nepieciešamos finanšu līdzekļus 2018.gadā apstiprinātā budžeta ietvaros, un secinājusi, ka Kultūras ministrijai nav iespēju pārdalīt finansējumu no citām budžeta programmām.  Sakrālā mantojuma saglabāšanas finansēšanas likums un tajā noteiktā programma ir būtisks ieguldījums Latvijas kultūrvēsturiskās vides kvalitatīvā saglabāšanā, sabiedrības izglītošanā, pašapziņas veicināšanā, tādējādi kopumā – cilvēku dzīves kvalitātes uzlabošanā. Likumā noteiktās programmas īstenošanai 2018.gadā likumā „Par valsts budžetu 2018.gadam” ir paredzēts finansējums 1 000 000 *euro* apmērā, uz minēto finansējumu Nacionālā kultūras mantojuma pārvaldē Sakrālā mantojuma finansēšanas programmai tika iesniegti 53 pieteikumi par vairāk nekā 3,5 miljoniem *euro*. Līdz ar to vairākus darbus nācās sadalīt pa kārtām, tādējādi radot nepieciešamību pēc finansējuma arī tuvākā nākotnē.  Minēto darbu veikšanai nepieciešamo finansējumu iespējams pārdalīt no Finanšu ministrijas budžeta programmas 33.00.00 „Valsts ieņēmumu un muitas politikas nodrošināšana”, jo 2018.gadam piešķirtais finansējums prioritāram pasākumam "Radikāla rīcība ēnu ekonomikas apkarošanai nodokļu administrēšanas un muitas jomā" netiks apgūts pilnā apmērā, jo tās ietvaros plānoto pasākumu īstenošana ir aizkavējusies sarežģītu un laikietilpīgu iepirkumu procedūru dēļ.  Ņemot vērā minēto, Projekts paredz apropriācijas pārdali no Finanšu ministrijas uz Kultūras ministriju, lai nodrošinātu neatliekamu sakrālā mantojuma objektu restaurācijas un izpētes darbu 2018.gadā. Nepieciešamais finansējums tiks izlietots līdz 2018.gada beigām un plānotie darbi izpildīti. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā kultūras mantojuma pārvalde, Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | 0 |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  | 0 | 0 | 0 | 0 | 0 | 0 |
| 2.1. valsts pamatbudžets |  | 0 | 0 | 0 | 0 | 0 | 0 |
| Finanšu ministrijas pamatbudžeta programma 33.00.00 “Valsts ieņēmumu un muitas politikas nodrošināšana” | 124 878 030 | -1 386 545 |  |  |  |  |  |
| Kultūras ministrijas pamatbudžeta programma 21.00.00 „Kultūras mantojums” | 50 801 728 | 1 386 545 |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2018.gadam” Kultūras ministrijas budžeta programmā 21.00.00 „Kultūras mantojums” Sakrālā mantojuma atjaunošanas programmā plānots finansējums 1 000 000 *euro* apmērā, lai nodrošinātu Sakrālā mantojuma atjaunošanu. Uz šo brīdi jau pilnībā ir apgūts viss Sakrālā mantojuma programmas finansējums. Apropriācijas pārdale 1 386 545 *euro* apmērā nepieciešama, lai 2018.gadā veiktu neatliekamus darbus sakrālā mantojuma objektos:   * + 948 544 *euro* pārskaitīšanai sabiedrībai ar ierobežotu atbildību ”Rīgas Doma pārvalde”, lai veiktu Rīgas Doma pamatu un pamatnes ekspertīzes;   + 165 401 *euro* pārskaitīšanai Rīgas Metropolijas Romas katoļu kūrijai Sv.Jēkaba katedrāles arheoloģijas izpētes un katedrāles torņa iekštelpu restaurācijas darbiem;   + 272 600 *euro* pārskaitīšanai Aglonas bazilika draudzei Aglonas bazilikas svētceļnieku komunikācijas centra renovācijas turpināšanai.   Detalizēts aprēķins norādīts Projektam pievienotajos finansējuma pieprasījumu pamatojošajos dokumentos. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projektam nav negatīvas ietekmes uz kopējo valsts budžeta bilanci, jo līdzekļi 1 386 545 *euro* apmērā Kultūras ministrijas pamatbudžeta programmai 21.00.00 “Kultūras mantojums” tiks pārdalīti no Finanšu ministrijas budžeta programmas 33.00.00 „Valsts ieņēmumu un muitas politikas nodrošināšana”. Finanšu ministrijas budžeta programmā 33.00.00 „Valsts ieņēmumu un muitas politikas nodrošināšana” 2018.gadā piešķirtais finansējums jaunajai politikas iniciatīvai “Radikāla rīcība ēnu ekonomikas apkarošanai nodokļu administrēšanas un muitas jomā” netiks apgūts pilnā apmērā, jo tās ietvaros plānoto pasākumu īstenošana ir aizkavējusies sarežģītu un laikietilpīgu iepirkumu procedūru dēļ. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Nacionālā kultūras mantojuma pārvalde, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Zakevica 67330260

[Baiba.Zakevica@km.gov.lv](mailto:Baiba.Zakevica@km.gov.lv)